# Bident auri

El bident auri (Bidens aurea), és una planta amb flors del gènere Bidens dins la família de les asteràcies nadiua d'Amèrica del Nord.
Addicionalment pot rebre els noms de cànem de séquia i te de séquia. També s'han recollit les variants lingüístiques cànem de séquia i te de séquia.

## Descripció

Planta herbàcia erecta vivaç de 50 cm a 1m d'altura. Les flors, sèssils, s'agrupen en inflorescències en capítol amb lígules, floreix a la tardor. El fruit és un aqueni.

## Hàbitat i distribució

És originària del sud dels EUA (Arizona) i tota l’àrea de Mèxic.
En el seu hàbitat natural creix en sòls arenosos. Habitual en vores de camins, carreteres i panissars. Des del nivell del mar fins als 2700 d'altitud.

## Taxonomia
### Etimologia

El nom del gènere, Bidens, està format per les paraules llatines, bi (dues) i dens (dents) i fa referència a les dues arestes que pot tenir la seva cípsela. L'epítet de l'espècie, ferulifolia, està format per la combinació de dos mots llatins, folia (fulla) i ferula (canyaferla), a causa de la semblança de les fulles amb les del gènere Ferula.

### Sinònims

El següents noms científics són sinònims de Bidens aurea:
* Bidens arguta Kunth
* Bidens arguta var. luxurians (Willd.) DC.
* Bidens aurea var. wrightii (A.Gray) Sherff
* Bidens decolorata Kunth
* Bidens ferulifolia (Jacq.) Sweet
* Bidens ferulifolia var. foeniculifolia (DC.) Sherff
* Bidens ferulifolia var. ludens (A.Gray) Sherff
* Bidens ferulifolia var. typica Sherff
* Bidens foeniculifolia DC.
* Bidens heterophylla Ortega
* Bidens heterophylla var. wrightii A.Gray
* Bidens longifolia DC.
* Bidens ludens A.Gray
* Bidens luxurians Willd.
* Bidens procera D.Don
* Bidens schaffneri var. wrightii (A.Gray) Melchert
* Bidens tetragona (Cerv.) DC.
* Bidens warszewicziana Regel
* Bidens warszewicziana var. bipinnata Regel
* Bidens warszewicziana var. pinnata Regel
* Bidens warszewicziana var. simplicifolia Regel
* Coreopsis ambigua Nutt.
* Coreopsis arguta Pursh
* Coreopsis aurea Aiton
* Coreopsis aurea var. incisa Torr. & A.Gray
* Coreopsis aurea var. leptophylla (Nutt.) Torr. & A.Gray
* Coreopsis aurea var. subintegra Torr. & A.Gray
* Coreopsis coronata Walter
* Coreopsis ferulifolia Jacq.
* Coreopsis foeniculacea Moc. & Sessé ex DC.
* Coreopsis incurva Moench
* Coreopsis lucida Cav.
* Coreopsis nitida Cav.
* Coreopsis tetragona Cerv.
* Coreopsis trichosperma var. aurea (Aiton) Nutt.
* Diodonta aurea (Aiton) Nutt.
* Diodonta leptophylla Nutt.
* Diodonta mitis Nutt.
* Kerneria ferulifolia (Jacq.) Cass.

## Usos

És l'espècie més cultivada del gènere Bidens per la seua rusticitat i creixement ràpid. Molt interessant en la majoria de jardins gràcies a la seua adaptabilitat i floració molt vistosa des de la primavera fins a l’arribada del fred (tolera fins a –5º C). Ideal per a rocalles. Apte com a peus aïllats, en voreres o per a formar masses denses en parterres com a entapissant, i en terrenys en pendent. Viu bé en cossiols en jardins o balcons. La planta és vivaç, però en zones frígides es comporta com a anual.
En jardineria és molt emprada pels seus pocs requeriments, a més, creix amb extraordinària facilitat i rapidesa. La seua floració és més abundant i es perllonga més en el temps a ple sol, tot i que s'adapta bé a situacions de mitja ombra. Requereix regs freqüents i abundants durant el període de floració, sobretot en zones ventoses o molt caloroses. Les podes a principi de primavera rejoveneixen la planta. No requereix adobs especials, amb un colp de bon compost a l'any és suficient. Prou resistent a plagues i malalties.
Com sol ser comú dins la família de les asteràcies, aquesta espècie és excel·lent com a font de pol·len i nèctar per a abelles, papallones i altres insectes benèfics. Per això, és recomanable per a plantar-la en jardins o horts com a planta insectari.

### Reproducció

Es reprodueix per llavor a l'hivern, a recer germina en 2-3 setmanes a 15-18 °C, o directament al sòl a la primavera. S'esqueixa fàcilment per esqueix apical a la primavera o tardor i per divisió de mata.

## Galeria

* Fulles
* Fulla
* Tija i brots
* Botó floral tancat
* Botó floral obrint-se
* Inflorescència
* Inflorescència (detall)
* Infructescència
* Plàntula 1
* Plàntula 2
* Plàntula 3

## Referències

* 1 2 «Bidens aurea». Noms de plantes. Corpus de fitonímia catalana. TERMCAT, Centre de Terminologia. [Consulta: 3 juny 2022].
* 1 2 «Bidens aurea» (en anglès). Plants of the World Online. Royal Botanic Gardens. Kew. [Consulta: 3 juny 2022].
* ↑ Sherff, Earl Edward. The genus Bidens. Part I (en anglès i llatí). Chicago: Field Museum of Natural History, 1937, p. 340.
* 1 2 «Bidens ferulifolia» (en castellà). Heike Vibrans (Colegio de Postgraduados), 09-07-2009. [Consulta: 22 maig 2022].
* 1 2 3 «Bidens ferulifolia - Plantes autòctones per a jardins sostenibles a VIVERS CAREX». Carex.cat. [Consulta: 22 maig 2022].
* ↑ Jackson, W,P,U.; Macgregor, J.McW. «What's in a name? An etymologycal examination» (pdf) (en anglès). Veld & Flora, 75, 2, 1989, pàg. 59 [Consulta: 24 maig 2022].
* 1 2 3 Mazza, Giuseppe. «Bidens ferulifolia» (en anglès), 10-08-2008. [Consulta: 22 maig 2022].
* ↑ Frankie, Gordon W.; Thorp, Robbin; Hernández, Jennifer (en anglès) Native bees are a rich natural resource in urban California gardens, 01-07-2009, pàg. 7. ISSN: 0008-0845.
* ↑ «Bidens ferulifolia» (en anglès). California Flora Nursery. Arxivat de l'original el 2022-05-20. [Consulta: 22 maig 2022].
* ↑ arbresmediterrani. «BIDENS FERULIFOLIA», 26-08-2019. [Consulta: 22 maig 2022].

## Enllaços externs

* Ultraviolet patterns of flowers revealed in polymer replica – caused by surface architecture